কৃষি সচিব জনাব মো. ইউনুসুর রহমান বলেন, নতুন নতুন প্রযুক্তি গ্রহণ এবং গবেষণা কার্যক্রম চালিয়ে ফসলের রোগ প্রতিরোধক্ষম প্রজাতি উদ্ভাবনের বিষয়ে পরামর্শ দেন। সেমিনারে স্বাগত বক্তব্য রাখেন জনাব প্রফেসর ড. খন্দকার মো. নাসিরুদ্দিন, উপাচার্য, বঙ্গবন্ধু শেখ মুজিবুর রহমান বিজ্ঞান ও প্রযুক্তি বিশ্ববিদ্যালয় ও জাতীয় সমন্বয়ক, ISAAA । বিশ্বে বায়োটেক/জিএম ফসলের ভবিষ্যত ও সম্ভাবনা সম্পর্কে মূল প্রবন্ধ উপস্থাপন করেন Mr. Clive James, Founder & Emeritus Chair, ISAAA তিনি বলেন সহস্রাব্দ উন্নয়ন লক্ষমাত্রা অর্জনে বায়োটেক ফসল গুরুত্বপূর্ন ভূমিকা রাখবে বলে তিনি দাবি করেন। ভারতে বিটি কটনের অবস্থা ও ভবিষ্যত সম্ভাবনা সম্পর্কে উপস্থাপনা করেন Mr. Bhagirath Choudhary, Director, ISAAA. তিনি বলেন ভারত ও পাকিস্তান বিটি কটন চাষ করে প্রভুত উন্নয়ন সাধন করেছে এবং দেশ দুটি আমদানিকারক হতে রপ্তানিকারক হতে সক্ষম হয়েছে। বাংলাদেশ কৃষি গবেষণা ইনস্টিটিউট (বারি)-এর মহাপরিচালক ড. রফিকুল ইসলাম মন্ডল বিটি বেগুন বাংলাদেশের অভিজ্ঞতা তুলে ধরেন। উল্লেখ্য ১৯৯৬ সালে বায়োটেক/জিএম ফসলের বাণিজ্যিক চাষাবাদ শুরু হতে ২০১৪ সাল পর্যন্ত প্রতিবছর এর অগ্রগতি প্রকাশ করে আসছে বায়োটেক প্রতিষ্ঠান ISAAA. ২০১৪ সালে বাংলাদেশের বিটি বেগুন বাণিজ্যিক চাষাবাদের বিস্তারিত বিবরণসহ পৃথিবীর মোট ২৮ টি দেশের ১৮ মিলিয়ন গরীব কৃষক কর্তৃক ১৮১.৫ মিলিয়ন হেক্টর জমিতে চাষকৃত বায়োটেক ফসলের বিস্তারিত বিবরণ প্রকাশ করা হয়েছে, যা সহস্রাব্দ উন্নয়ন লক্ষ্যমাত্রা অর্জনে সহায়ক ভূমিকা রাখবে বলে বিজ্ঞানীরা মনে করেন।